จุกแน่นกลางอกลามไปสบักไหล่ซ้ายเหนื่อย หัวใจเต้นเร็วแรงนอนหงายแล้วแทบลุกไปขึ้น กลับบ้านมานอนพักก็ยังปวดไหล่และแน่นอยู่นอนทรมานกว่าจะหลับตี1เลย แต่อาการหายใจเหนื่อยแน่นเปนตลอดไม่รุนแรง นอนเฉยๆก้อเหนื่อยเหมือนหายใจไม่สะดวกปวดกลางอกแน่นขึ้นเรื่อยๆ เป็นมากทรมานในบางครั้ง นั่งก็เป็นกดที่กลางอกเจ็บปวดท้องแข็งกินอะไรไม่ค่อยได้เหนื่อยใจ วันนี้มีนิ้วล๊อคเกร็วข้างซ้ายด้วย อาการเเบบนี้เปนมา4-5วันแล้วค่ะ อยากทราบว่าเกี่ยวกับโรคอะไรค่ะเครียดมากเลยตอนนี้
สวัสดีค่ะ อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร-สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น-สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น-สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้นจากที่ ยังไม่สามารถสรุปได้ว่าอาการเจ็บแน่นหน้าอกเกิดจากสาเหตุใดนะคะ แต่มีอาการเหนื่อยผิดปกติร่วมด้วย จึงแนะนำให้ไปพบแพทย์เพื่อตรวจดูอาการและรับการรักษาอย่างเหมาะสมนะคะ